钦定古今图书集成/理学汇编/字学典/第095卷 > 史籀
## 钦定古今图书集成/理学汇编/字学典/第095卷 > 史籀

按：《汉书艺文志》“《史籀》十五篇。”〈注〉周宣王太史作《大篆》
十五篇。

按《法书要录》：周史籀，宣王时为史官，善书，师模仓颉
古文。夫仓颉者，独蕴圣心，启冥演幽，稽诸天意，功侔
造化，德被生灵，可与三光齐悬，四序终始，何敢抑居
品列始籀，以为圣迹湮灭，失其真本。今所传者，才髣
髴而已。故损益而广之，或同或异，谓之为篆，亦曰史
书。加之利铦钩杀，自然机发，信为篆文之权舆，非至
“精孰能与于此。穷物合数，变类相召，因而以化成天
下也。故其称谓无方，亦难得而备举。今妙迹虽绝于
世，考其遗法，肃若神明，故可特居神品。”又作籀文，其
状邪正体，则《石鼓文》存焉。乃开阖古文，畅其戚锐，但
折直劲迅，有如镂铁，而端姿旁逸，又婉润焉。若取于
诗人，则《雅》《颂》之作也。亦所谓“楷隶曾”高《字书渊薮》，使
仿小学者渔猎其中，籀大篆籀文入神。

按：《玉海》，“史籀”六字见《法帖》。